b'\n_START_ARTICLE_\nRokometno dru\xc5\xa1tvo Rudar\n_START_SECTION_\nZgodovina\n_START_PARAGRAPH_\nZa\xc4\x8detki kluba segajo v leto 1952, ko sta mo\xc5\xa1ka in \xc5\xbeenska sekcija tekmovali v velikem rokometu. Prvi uspeh je pri\xc5\xa1el v sezoni 1955/56, ko so \xc5\xbeenske postale dr\xc5\xbeavne prvakinje. Leto kasneje je to uspelo tudi mo\xc5\xa1kim. Leta 1958 se je pri Rudarju za\xc4\x8del igrati rokomet, kakr\xc5\xa1nega poznamo \xc5\xa1e danes, in tudi v njem so bili Trbovelj\xc4\x8dani v dr\xc5\xbeavnem vrhu, saj so v sezoni 1963/1964 osvojili naslov dr\xc5\xbeavnega prvaka in se uvrstili v zvezno ligo, v kateri so se obdr\xc5\xbeali tri sezone. Po krizi, ki je trajala skoraj 20 let, se je Rudar v prvo republi\xc5\xa1ko ligo vrnil leta 1984 in se v sezoni 1990/1991 v zgodovino zapisal kot zadnji republi\xc5\xa1ki prvak Slovenije._NEWLINE_V samostojni Sloveniji je Rudar v prvi ligi igral od leta 1991 do 1997 in od 1999 do danes. Vmes je igral v drugi ligi. Dvakrat je nastopil v Pokalu EHF, leta 1995 je izpadel proti TV Grosswallstadtu, leta 2003 pa proti RK Preventu. Najvi\xc5\xa1ja uvrstitev v slovenskem prvenstvu: 4. mesto v sezoni 1994/95._NEWLINE_Najbolj znani igralci, ki so iz\xc5\xa1li iz Rudarjeve rokometne \xc5\xa1ole so: Ivo Jeko\xc5\xa1, Jani \xc4\x8cop, Rok Ter\xc5\xbean, Primo\xc5\xbe Pro\xc5\xa1t, Danijel Dobravc...'